Mariann Gajhede og Camilla Sand fra Fortuna Hjørring starter begge på banen, når det danske kvindelandshold i fodbold spiller EM-kvalifikation kl. 13.00 i Viborg.

Fortuna Hjørrings målmand Heidi Johansen er ude af den danske trup. Johansen har måtte melde afbud på grund af influenza. Derfor er Camilla Sand og Mariann Gajhede eneste nordjyder i startopstillingen i EM-kvalifikationskampen mod Skotland. På bænken sidder endnu to Fortuna spillere. Nemlig Janne Madsen og Kristine Pedersen. De har selskab af to tidligere Fortuna-spillere. Målmand Susanne Graversen og angriber Tanja Meier Christensen. I startopstillingen er også den tidligere Fortuna profil Johanna Rasmussen, som nu spiller i den svenske topklub Umeå. Rasmussen spiller sin landskamp nummer 50 mod Skotland.